als_Latn dik_Latn sag_Latn
Eksperti i ekonomisë nga PDK-ja tregon si arrihet 8% rritje ekonomike
Kadri Veseli ka premtuar se me Partinë Demokratike në pushtet do të ketë rritje të ekonomisë për tetë për qind. Shifër kjo që shumë kush e ka vënë në dyshim, por eksperti i ekonomisë nga PDK, Driton Qehaja, ka shpjeguar si është e mundur të bëhet kjo rritje.
“Për ta bërë rritjen ekonomike tetë për qind e kemi një bazë, që jemi në 3.5 për qind. Jemi në një periudhë që quhet periudhë e tranzicionit ekonomik, prandaj ne mund të arrimë zhvillim. Është jashtëzakonisht kredibile të thuhet se do të ketë rritje tetë për qind me këtë bazë”, ka thënë Qehaja, njofton Klan Kosova.
“Indikatori i kësaj rritje është kërkesa agregate, deri në mbylljen e hendekut, që quhet hendeku i rritje ekonomike. Janë dy variabla; një, investimet kapitale, tjetra është konsumi. Konsumi rritet nga rritja e produktivitetit”.
“Ndërsa investimet kapitale, të cilat janë shumë të vogla tani, edhe më të vogla se që kanë qenë. Prandaj ne parashohim që investimet kapitale të shkojnë deri në 700 milionë, minimalisht. Dhe vetëm 100 milionë ndikojnë shumë në rritjen konike, me procesin e multiplikatori, që ndikon në minimum 1.5 për qind rritje të bruto produktit vendor”.
“Po ashtu, e kemi Kosovën C, projekt miliardësh”.
“Do të kemi më shumë prodhime vendore, më shumë promovim të eksportit dhe mbështetje të ndërmarrësisë. Ndërmarrësit duhet të kenë lirime tatimore, siç janë pushimet tatimore. Nëse dikush do të prodhojë diçka të re në ekonomi do të ketë ulje natyrisht”.
“Po ashtu do ta ulim Tatimin mbi Vlerën e Shtuar në gjashtë për qind, nga 18 sa është tani. Dhe kjo shtohet me shtimin e produktiviteti ekonomik”.
als_Latn als_Latn als_Latn als_Latn als_Latn als_Latn als_Latn als_Latn